Studiuesit amerikanë thonë se makinat e votimit mund të manipulohen
Studiesit e Laboratorit Kombëtar Aragon kanë arritur të interceptojnë komunikimin mes sinjaleve në makinat e votimit
Puna kryesore e Xhon Uarner në Laboratorin Kombëtar Aragon është testimi i nivelit të sigurisë në fushat më delikate. Një projekt dytësor për zotin Uarner është manipulimi i rezultatit të zgjedhjeve fiktive përmes makinat elektronike të votimit që përdoren nga më shumë se 25 përqind e votuesve amerikanë. Zoti Uarner manipulon informacionin e votës në makinat elektronike të votimit duke përdorur një pajisje të veçantë që drejtojet me telekomandë. Pra është një veprim shumë i thjeshtë. Roxher Xhonston drejton ekipin e analizimit të dobësive të sistemeve në laboratorin Argon. Zoti Xhonston thotë se shqetësimet për sigurinë nuk janë të izoluara vetëm në mënyrën se si prodhohet pajisjet. Grupi i drejtuar nga zoti Xhonston ka testuar dy nga 12 modele të ndryshme të makinave elektronike të votimit. Rezultati i zgjedhjeve presidenciale të vitit 2000 u përcaktua nga disa qindra vota të hedhura me dorë në shtetin jugor të Floridës. Rinumërimi i këtyre votave, dhe mëdyshjet në zgjedhjet që ishin bërë në fletëvotime, ka nxitur shtimin e numrit të makinave elektronike të votimit në përgatitje për zgjedhjet pasuese. Zoti Xhonston tani thotë se sa më i ngushtë të jetë rezultati i zgjedhjeve aq më i madh është roli i secilës makinë individuale në rezultatin përfundimtar të tyre. Zoti Xhonston thotë se ky problem nuk është i pranishëm vetëm në Shtetet e Bashkuara. Përpjekjet në mbarë botën për shpejtimin e numërimit të votave dhe publikimin e rezultateve kanë bërë që të rriten kërkesat për makina elektronike të votimit. Nëse këto makina nuk pajisen me nivele të larta sigurie, zoti Xhonston thotë se ato mund të hedhin dyshime mbi integritetin e zgjedhjeve.